REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/312-21

14. jul 2021. godine

B e o g r a d

Z A P I S N I K

52. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 14. JULA 2021. GODINE

Sednica je počela u 16.00 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Violeta Ocokoljić, Luka Kebara, Vuk Mirčetić, Uglješa Mrdić, Olja Petrović, Željko Tomić, Milenko Jovanov, Dubravka Kralj, Ilija Matejić i Jovan Palalić.

Sednici je prisustvovao i Đorđe Todorović, zamenik člana Odbora Milene Popović.

Sednici nisu prisustvovali članovi Odbora: Đuro Perić, Toma Fila, Balint Pastor i Marija Jevđić, niti njihovi zamenici.

Na predlog predsednika, Odbor je jednoglasno (13 glasova za) usvojio sledeći

D n e v n i r e d:

- Usvajanje zapisnika 51. sednice Odbora -

1. Razmatranje Predloga zakona o izmenama i dopunama Zakona o zaštiti prirode, koji je podnela Vlada (broj 011-1045/21 od 11. juna 2021. godine), u pojedinostima.

Pre prelaska na rad po utvrđenom dnevnom redu Odbor je jednoglasno (13 glasova za) usvojio zapisnik 51. sednice Odbora, bez primedaba.

**Prva tačka dnevnog reda:** Razmatranje Predloga zakona o izmenama i dopunama Zakona o zaštiti prirode, koji je podnela Vlada (broj 011-1045/21 od 11. juna 2021. godine), u pojedinostima

Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o izmenama i dopunama Zakona o zaštiti prirode i smatra da su u skladu sa Ustavom i pravnim sistemom Republike Srbije sledeći amandmani:

- na član 10. koji je podneo narodni poslanik Marko Parezanović;

- na član 31. koji je podneo narodni poslanik Marko Parezanović;

- na član 33. koji je podneo narodni poslanik Marko Parezanović;

- na član 36. koji je podneo narodni poslanik Marko Parezanović.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 16.05 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević